# Anbefaling til arbeidsoppgaver for foretakskoordinatorer i helsefaglig simulering

Arbeidsoppgaver beskrevet under, anbefales for at simulering av god kvalitet skal være en naturlig del av den kliniske virksomheten i foretakene. Oppgavene og kvalifikasjonene er skrevet som en stillingsutlysning, og er ment som anbefalinger. De enkelte helseforetakene kan gjøre tilpasninger ut ifra lokale behov, ressurser og prioriteringer.

## Generell betraktning

For å sikre tilstrekkelig og riktig kompetanse og møte fremtidige behov i spesialisthelsetjenesten skal simuleringsbaserte læringsaktiviteter tas mer i bruk (Nasjonal helse- og sykehusplan 2020-2023). Helsefaglig simulering fungerer som en bro mellom teoretisk kunnskap og praksis. Helsepersonell trener på og videreutvikler nødvendige ferdigheter i trygge og kontrollerte rammer. Dette styrker kompetanse og pasientsikkerhet, og bidrar dermed til kontinuerlig kvalitetsforbedring og pasientsikkerhet, samt stabilisering og ivaretakelse av personell. Derfor bør alle helseforetak ha ansatte som jobber spesifikt med drift, koordinering, utvikling og ledelse innen simulering. Oppgavene bør gjøres av foretakskoordinatorer med tydelig ledelsesstøtte. I stillingsbeskrivelser er det anbefalt å beskrive foretakskoordinators rolle i RegSim samt hvilket arbeidsmiljø blir HF koordinatoren en del av/hvem er nærmeste leder – lokale og regionale tilpasninger. Teksten tilpasses hvert foretak og stillingsstørrelse.

## Arbeidsoppgaver

Foretakskoordinatorskalfremme simulering av høy kvalitet. Arbeidsoppgaver innebærer ansvar for drift, koordinering, utvikling og ledelse av simuleringsbaserte læringsaktiviteter, samt samarbeid med enheter i foretaket. For å oppnå strategiske målsettinger skal foretakskoordinator fungere som et bindeledd mellom de som driver med helsefaglig simulering og ledelse. Koordinator skal være bindeledd mellom sitt HF og sin regionale koordinerende enhet for helsefaglig simulering (RegSim), samt bidra inn til det nasjonale kompetansenettverket for simulering i spesialisthelsetjenesten, InterRegSim, ved behov.

**Foretakskoordinator anbefales å være involvert i følgende arbeidsoppgaver:**

Utvikling, implementering og kvalitetssikring av simuleringsbaserte læringsaktiviteter:

* Vurdere behov, utvikle og planlegge simuleringsbaserte læringsaktiviteter
* Veilede til at simulering blir en naturlig del av den kliniske virksomheten
* Sikre at simulering gjennomføres i tråd med kunnskapsbaserte anbefalinger gjennom bruk og videreutvikling av standarder, retningslinjer og prosedyrer

Koordinering av simuleringsbaserte læringsaktiviteter:

* Koordinere ressurser som fagpersoner og kompetanse, teknologi/utstyr og lokaler
* Holde oversikt over aktivitet i foretaket
* Sikre drift både i simuleringssenter og i kliniske arealer
* Støtte og tilrettelegge for planlegging og gjennomføring av simulering i foretaket

### Kompetansebygging og nettverksutvikling

* Sikre oversikt over kompetanse innen simuleringsbaserte læringsaktiviteter i foretaket (fasilitatorer, instruktører mm)
* Drive strategisk rekruttering, opplæring og veiledning av egnede fasilitatorer og instruktører i foretaket
* Arbeide tett med etablerte simuleringsmiljø i foretaket
* Drive lokale faglige nettverk: arrangere samlinger og kurs for videreutvikling av kompetanse innen simuleringsbaserte læringsaktiviteter
* Sikre kursstab og ressurspersoner innen simuleringsbaserte læringsaktiviteter både i foretaket og til avtalte regionale kurs
* Bidra til gjennomføring og utvikling av kurs
* Samarbeide med relevante aktører i og utenfor foretaket
* Representere eget foretak i RegSim møteserier og aktiviteter
* Delta i relevante regionale, nasjonale og internasjonale fora for simuleringsbaserte læringsaktiviteter (f.eks. møter, konferanser mm.)

### Forankring og strategisk arbeid for simuleringsbaserte læringsaktiviteter i foretaket:

* Bidra til, og følge opp, strategi- og handlingsplaner
* Sikre kontinuerlig kvalitetsforbedring
	+ Planlegge, gjennomføre, evaluere og forbedre
	+ Holde oversikt og rapportere i linje
* Rapportere årlig til nærmeste leder og bidra til årsrapport i RegSim
* Bidra inn i simuleringsråd/styringslinjer ved å presentere status og drøfte løsninger
* Være en ressursperson for simuleringsbaserte læringsaktiviteter i foretaket
* Spre kunnskap om nytteverdi og muligheter for simuleringsbaserte læringsaktiviteter i foretaket, inkl. Ledelse

## Kvalifikasjoner

* Minimum bachelorgrad innen helsefag.
* Relevant mastergrad og formell pedagogisk- og eller veilederutdanning vil bli vektlagt.
* Arbeidserfaring fra sykehus/klinisk praksis
* Gjennomført «Grunnkurs for fasilitatorer i helsefaglig simulering» og/eller erfaring med helsefaglig simulering
* Erfaring med tverrfaglig samarbeid og teamarbeid
* Evne til å organisere arbeid og administrere ressurser
* Gode datakunnskaper
* Gode norsk- og engelskkunnskaper

## Personlige egenskaper

* Personlig motivasjon og engasjement vektlegges
* Evne til å jobbe strukturert, både selvstendig og i team
* Evne til å motivere, gi kollegial støtte og ha interesse for andres læring og utvikling
* Gode formidlings- og kommunikasjonsevner, tillitvekkende og god på relasjonsbygging
* Være positiv og serviceinnstilt
* Være fleksibel og endringsorientert
* Gode samarbeidsevner med interne (i organisasjonen) og eksterne (andre sektorer/etater) samarbeidspartnere
* God gjennomføringsevne